ยิ่งลักษณ์ขายฝันศก.โต 5%
ยิ่งลักษณ์ ชินวัตร นายกรัฐมนตรี แถลงถึงหลักการและเหตุผลในการเสนอร่าง พ.ร.บ.งบประมาณต่อที่ประชุมสภาว่า เศรษฐกิจไทยในปี 2555 มีแนวโน้มขยายตัว 5.5-6.5% อัตราเงินเฟ้อประมาณ 3.54% โดยมีปัจจัยทางด้านอุปสงค์ภายในประเทศเป็นแรงขับเคลื่อนเศรษฐกิจที่สำคัญ อันเกิดจากการบริโภคและการลงทุนของภาคเอกชนเพื่อฟื้นฟูทรัพย์สินที่เสียหายภายหลังจากสถานการณ์อุทกภัยรุนแรงเมื่อปลายปี 2554
22 พ.ค. 2555

ยิ่งลักษณ์ ชินวัตร นายกรัฐมนตรี แถลงถึงหลักการและเหตุผลในการเสนอร่าง พ.ร.บ.งบประมาณต่อที่ประชุมสภาว่า เศรษฐกิจไทยในปี 2555 มีแนวโน้มขยายตัว 5.5-6.5% อัตราเงินเฟ้อประมาณ 3.54% โดยมีปัจจัยทางด้านอุปสงค์ภายในประเทศเป็นแรงขับเคลื่อนเศรษฐกิจที่สำคัญ อันเกิดจากการบริโภคและการลงทุนของภาคเอกชนเพื่อฟื้นฟูทรัพย์สินที่เสียหายภายหลังจากสถานการณ์อุทกภัยรุนแรงเมื่อปลายปี 2554
แนวโน้มเศรษฐกิจในปี 2556 คาดว่าจะขยายตัวประมาณ 4-5% อัตราเงินเฟ้อประมาณ 3.8% โดยปัจจัยขับเคลื่อนเศรษฐกิจที่สำคัญยังคงมาจากอุปสงค์ภายในประเทศ ทั้งการบริโภคและการลงทุนภาคเอกชนที่ขยายตัวต่อเนื่อง ส่วนการใช้จ่ายและการลงทุนภาครัฐยังคงมีบทบาทสำคัญต่อการขับเคลื่อนเศรษฐกิจ โดยเฉพาะมาตรการด้านการฟื้นฟูประเทศ การบริหารจัดการทรัพยากรน้ำ การพัฒนาโครงสร้างพื้นฐานด้านการขนส่งและโลจิสติกส์ การยกระดับคุณภาพชีวิตและการเพิ่มศักยภาพในการแข่งขันของประเทศ รวมถึงมาตรการกระตุ้นเศรษฐกิจที่มุ่งเน้นการเพิ่มรายได้ของประชาชนอย่างต่อเนื่อง 
ปัจจัยที่ต้องพึงระวังในการบริหารเศรษฐกิจปี 2556 ได้แก่ ราคาสินค้าเกษตรและสินค้าอุปโภคบริโภคที่อาจมีแนวโน้มสูงขึ้น ประกอบกับราคาน้ำมันและราคาวัตถุดิบในตลาดโลกยังคงผันผวนอยู่ในระดับสูง ส่งผลให้อัตราเงินเฟ้อมีแนวโน้มสูงขึ้น และการขยายตัวของเศรษฐกิจโลกยังมีความเสี่ยงจากปัญหาหนี้สาธารณะของกลุ่มประเทศยุโรปที่อยู่ในระดับสูง